Komisijas paziņojums Eiropas Parlamentam saskaņā ar EK līguma 251. panta 2. punkta otro daļu par kopējo nostāju, ko Padome pieņēmusi nolūkā pieņemt Eiropas Parlamenta un Padomes regulu par tiesas un ārpustiesas civillietu un komerclietu dokumentu izsniegšanu dalībvalstīs („dokumentu izsniegšana”) /* COM/2007/0400 galīgā redakcija - COD 2005/0126 */





[pic] | EIROPAS KOPIENU KOMISIJA | Briselē, 10.7.2007 COM(2007) 400 galīgā redakcija 2005/0126 (COD) KOMISIJAS PAZIŅOJUMS EIROPAS PARLAMENTAM saskaņā ar EK līguma 251. panta 2. punkta otro daļu par kopējo nostāju, ko Padome pieņēmusi nolūkā pieņemt Eiropas Parlamenta un Padomes regulu par tiesas un ārpustiesas civillietu un komerclietu dokumentu izsniegšanu dalībvalstīs („dokumentu izsniegšana”) 2005/0126 (COD) KOMISIJAS PAZIŅOJUMS EIROPAS PARLAMENTAM saskaņā ar EK līguma 251. panta 2. punkta otro daļu par kopējo nostāju, ko Padome pieņēmusi nolūkā pieņemt Eiropas Parlamenta un Padomes regulu par tiesas un ārpustiesas civillietu un komerclietu dokumentu izsniegšanu dalībvalstīs („dokumentu izsniegšana”) 1. PRIEKŠVĒSTURE Datums, kurā priekšlikums nosūtīts EP un Padomei (dokuments COM(2005)305 galīgā redakcija – 2005/0126 (COD) | 07.07.2005. | Eiropas Ekonomikas un sociālo lietu komitejas atzinuma datums: | 14.02.2006. | Eiropas Parlamenta atzinuma datums, pirmais lasījums: | 04.07.2006. | Grozītā priekšlikuma nosūtīšanas datums: | 01.12.2006 | Kopējās nostājas pieņemšanas datums: | 28.06.2007 | 2. KOMISIJAS PRIEKŠLIKUMA MĒRĶIS Šīs regulas mērķis ir turpināt uzlabot un paātrināt tiesas un ārpustiesas civillietu vai komerclietu dokumentu nosūtīšanu un izsniegšanu dalībvalstu starpā, vienkāršot Regulas (EK) 1348/2000 konkrētu noteikumu piemērošanu un uzlabot juridisko noteiktību iesniedzējam un adresātam. 3. PIEZĪMES PAR KOPĒJO NOSTĀJU 3.1. Vispārīga piezīme Padomes kopējā nostāja tika pieņemta vienbalsīgi. Tajā saglabāti Komisijas sākotnēja priekšlikuma pamatprincipi (jo īpaši svarīgie 11. panta (izmaksas) grozījumi), ņemot vērā izmaiņas, ko paredz grozītais priekšlikums. Galvenās izmaiņas, ko paredz kopējā nostāja, attiecas uz šādiem jautājumiem: – kopējā nostāja ir saskaņota un vispusīga Regulas versija, kurā iekļauti Eiropas Parlamenta pieņemtie grozījumi (nevis tikai Regulas (EK) 1348/2000 grozījumi), – valsts atbildības par darbību vai bezdarbību, īstenojot valsts varu („ acta iure imperii ”), izslēgšana no piemērošanas jomas (1. panta 1. punkts), – komitoloģija: regulatīva kontroles procedūra konsultējošas procedūras vietā (17. pants un 18. pants), – dalībvalstu sniegtās informācijas publicēšana Eiropas Savienības Oficiālajā Vēstnesī , izņemot sūtītāju un saņēmēju iestāžu un centrālo iestāžu adreses un citu kontaktinformāciju, kā arī informāciju, kuri ģeogrāfiskie apgabali atrodas to jurisdikcijā (23. panta 2.punkts), – jaunais Pielikums II (informācija adresātam par tiesībām atteikties pieņemt dokumentu). Pārējie grozījumi ir formāla rakstura un tie izdarīti, lai tekstu padarītu vieglāk saprotamu. Komisija var pieņemt kopīgo nostāju, kura, mainot konkrētus elementus Komisijas oriģinālajā priekšlikumā, kas grozīts pēc Parlamenta atzinuma saņemšanas, joprojām saglabā mērķi uzlabot un paātrināt dokumentu nosūtīšana un izsniegšana dalībvalstu starpā. 3.2. Parlamenta izdarīto grozījumu rezultāts Visi Parlamenta grozījumi tika iekļauti Komisijas grozītajā priekšlikumā, kā arī kopīgajā nostājā. 4. SECINĀJUMS Komisija pieņem kopīgo nostāju, ņemot vērā to, ka tā ietver galvenos elementus, kas bija paredzēti sākotnējā priekšlikumā un Parlamenta grozījumos, kas iekļauti tās grozītajā priekšlikumā.